Este dissabte arriba l'espectacle teatral El tocadiscos de Joan Fuster al Centre Cultural Mario Monreal
07 de desembre 2022

L'espectacle teatral _El tocadiscos de Joan Fuster_ arriba este dissabte, 10 de desembre, al Centre Cultural Mario Monreal de Sagunt a les 20.00 hores. Esta tragicomèdia és en valencià, per a tots els públics i té una duració de 90 minuts. Este espectacle està organitzat pel departament de Cultura de l’Ajuntament de Sagunt.

_El tocadiscos de Joan Fuster_ és un espectacle teatral prenyat de música viva. A partir d'una selecció de textos fusterians que reflexionen sobre el moviment cultural de la Nova Cançó, es construïx un trencaclosques de pensaments, aforismes i dissertacions que servixen com a base per a una entrevista fictícia -una tertúlia teatralitzada- protagonitzada per l'assagista de Sueca i una jove periodista amb qui dialoga sobre el paper que van jugar els Setze Jutges en la lluita antifranquista, sobre la importància de la Nova Cançó durant la transició democràtica i sobre altres qüestions socials, polítiques i culturals que afecten la història recent.

Les cançons de Raimon, Lluís Llach, Maria de Mar Bonet, Ovidi Montllor, Al Tall o Pi de la Serra, al·ludides durant l'entrevista, conformen la banda sonora de l'espectacle: cantautors i cantautores nascudes després de l'any 1975 (Feliu Ventura, Mireia Vives, Sandra Monfort i Pau Alabajos) canten en directe alguns dels himnes més simbòlics de la generació predecessora i reten homenatge a Joan Fuster en el centenari del seu naixement.

Les entrades, que tenen un preu de 9 euros, es poden adquirir a través del següent enllaç: [https://www.servientradas.com/espectaculo/AYUNTAMIENTO\_DE\_SAGUNTO/3/el-tocadiscos-de-joan-fuster.html](https://www.servientradas.com/espectaculo/AYUNTAMIENTO_DE_SAGUNTO/3/el-tocadiscos-de-joan-fuster.html)

![](/media/gltnbunw/c_tocadiscos.jpg?width=850&height=566.9886363636364)

*   [](http://www.facebook.com/sharer.php?u=https://aytosagunto.es/va/actualitat/este-dissabte-arriba-l-espectacle-teatral-el-tocadiscos-de-joan-fuster-al-centre-cultural-mario-monreal/ "Facebook")
*   [](http://twitter.com/share?url=https://aytosagunto.es/va/actualitat/este-dissabte-arriba-l-espectacle-teatral-el-tocadiscos-de-joan-fuster-al-centre-cultural-mario-monreal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/este-dissabte-arriba-l-espectacle-teatral-el-tocadiscos-de-joan-fuster-al-centre-cultural-mario-monreal/ "Linked In")
*   [](mailto:?body=https://aytosagunto.es/va/actualitat/este-dissabte-arriba-l-espectacle-teatral-el-tocadiscos-de-joan-fuster-al-centre-cultural-mario-monreal/)